CELEX: 62007TO0012
Language: el
Date: 2007-05-03 00:00:00
Title: Διάταξη του Προέδρου του Πρωτοδικείου της 3ης Μαΐου  2007. # Polimeri Europa SpA κατά Επιτροπής των Ευρωπαϊκών Κοινοτήτων. # Ασφαλιστικά μέτρα - Αίτηση λήψεως προσωρινών μέτρων - Διαταγή προς τρίτους - Απαράδεκτο. # Υπόθεση T-12/07 R.

Διάταξη του Προέδρου του Πρωτοδικείου της 3ης Μαΐου 2007 — Polimeri Europa κατά Επιτροπής
      (Υπόθεση T-12/07 R)
      «Ασφαλιστικά μέτρα — Αίτηση λήψεως προσωρινών μέτρων — Διαταγή προς τρίτους — Απαράδεκτο»
      1.                     Ασφαλιστικά μέτρα — Αναστολή εκτελέσεως — Προσωρινά μέτρα — Προϋποθέσεις χορηγήσεως — «Fumus boni juris» — Επείγον — Σωρευτικός
            χαρακτήρας — Στάθμιση του συνόλου των εμπλεκομένων συμφερόντων (Άρθρα 225 § 1 ΕΚ, 242 ΕΚ και 243 ΕΚ· Κανονισμός Διαδικασίας
            του Πρωτοδικείου, άρθρο 104 § 2) (βλ. σκέψεις 33-35)
      2.                     Ασφαλιστικά μέτρα — Προσωρινά μέτρα — Αίτημα να διαταχθεί η Επιτροπή να λάβει έναντι μη εμπλεκομένου στη διαδικασία μέτρα
            μη εμπίπτοντα στις αρμοδιότητές της — Απαράδεκτο (Άρθρο 243 ΕΚ· κανονισμός 1/2003 του Συμβουλίου, άρθρα 8, 9 και 23 § 2, στοιχεία
            β΄ και γ΄· κανονισμός 773/2004 της Επιτροπής, άρθρο 8) (βλ. σκέψεις 50-54)
      3.                     Ασφαλιστικά μέτρα — Προϋποθέσεις παραδεκτού — Δικόγραφο της αιτήσεως — Τυπικές προϋποθέσεις (Κανονισμός Διαδικασίας του Πρωτοδικείου,
            άρθρα 44 § 1, στοιχείο δ΄, και 104 § 3) (βλ. σκέψεις 56-58)
      4.                     Ασφαλιστικά μέτρα — Προσωρινά μέτρα — Προϋποθέσεις χορηγήσεως — Συμφέρον του αιτούντος στη χορήγηση του ζητουμένου μέτρου
            (Άρθρο 243 ΕΚ· Κανονισμός Διαδικασίας του Πρωτοδικείου, άρθρο 104 § 2) (βλ. σκέψη 59)
      Αντικείμενο 
      
         Αίτηση λήψεως προσωρινών μέτρων με την οποία ζητείται, πρώτον, να διαταχθεί η Επιτροπή να επιβάλει στη Manufacture française
                  des pneumatiques Michelin, ακόμα και επ’ απειλή κυρώσεων, να μη χρησιμοποιήσει, κατά κανένα τρόπο και για κανένα σκοπό, τις
                  πληροφορίες που περιέχονται στο μη εμπιστευτικό κείμενο της ανακοινώσεως των αιτιάσεων της 6ης Απριλίου 2006, που εκδόθηκε
                  στο πλαίσιο διαδικασίας του άρθρου 81 ΕΚ και του άρθρου 53 της Συμφωνίας ΕΟΧ (υπόθεση COMP/F38.638 - BR/ESBR), κείμενο το
                  οποίο διαβιβάστηκε στην εν λόγω εταιρία κατόπιν της αποφάσεως COMP/F2/D (2006) 1095 της Επιτροπής, της 6ης Νοεμβρίου 2006·
                  δεύτερον, να διαταχθεί η Επιτροπή να διαβιβάσει στη Manufacture française des pneumatiques Michelin αντίγραφο της διατάξεως
                  που πρόκειται να εκδοθεί και, τέλος, να διαταχθεί κάθε άλλο μέτρο που θα κρίνει αναγκαίο ο Πρόεδρος του Πρωτοδικείου.
               
            Διατακτικό 
      
         
                   
               
               
                  
               
               
                  Ο Πρόεδρος του Πρωτοδικείου διατάσσει:
               
            
         
                   
               
               
                  
               
               
                  Απορρίπτει την αίτηση ασφαλιστικών μέτρων.
               
            
         
                   
               
               
                  
               
               
                  Επιφυλάσσεται ως προς τα δικαστικά έξοδα.